Publication: Magyar Közlöny
Issue: MK-1999-124 (Year: 1999, Number: 124)
Era: 1990-2004
Section: feltételeiről szóló 273/1997. (XII. 22.) Korm. rendelet hatálya alá tartozó támogatások. Nem minősülnek támogatásnak továbbá azok az intézkedések, amelyek valamennyi
Paragraph Index: 82

27. § Az Ámr. 42. §-ának (1) és (3) bekezdése helyébe a következő rendelkezések lépnek: „(1) A központi költségvetési szerv felügyeleti szerve, az alapok kezelői és a felügyeletük alá tartozó költségvetési szervek, továbbá az országos kisebbségi önkormányzatok az általuk alapított országos kisebbségi önkormányzati költségvetési szervek éves intézményi, illetve fejezeti kezelésű előirányzatokat tartalmazó költségvetését az „A) Intézményi költségvetés” megnevezésű nyomtatványgarnitúra e rendelet 2. számú mellékletében meghatározott űrlapjainak kitöltésével, illetve a kijelölt szerv által közreadott számítástechnikai program segítségével előállított adathordozón készíti el.” „(3) A helyi és helyi kisebbségi önkormányzat képviselő-testületének felügyelete alá tartozó önállóan gazdálkodó költségvetési szerv, továbbá a területfejlesztési tanácsok és munkaszervezeteik költségvetését a „C) Önkormányzati intézményi költségvetés” megnevezésű nyomtatványgarnitúra e rendelet 2. számú mellékletében meghatározott űrlapjainak kitöltésével, illetve a kijelölt szerv által közreadott számítástechnikai program segítségével előállított adathordozón készíti el.”

Source: https://magyarkozlony.hu/hivatalos-lapok/7485037b082f450127154489b3936e70ee10d197/dokumentumok/16e5ec03f89177906f026866b2f7ce59370ec701/letoltes